b"\n_START_ARTICLE_\nSilat ad-Dhahr\n_START_SECTION_\nHist\xc3\xb2ria\n_START_PARAGRAPH_\nA un jaciment a la cresta sobre Silat ad-Dhahr amb el mateix nom s'hi ha trobat fragments de cer\xc3\xa0mica de l'era bizantina, aix\xc3\xad com fragments de mosaic i una premsa de vi. Els fragments de terrissa de Silat ad-Dhahr indiquen que va ser fundada a principis del \xc3\xa8poca isl\xc3\xa0mica (segles IX i X). Els cronistes \xc3\xa0rabs l'anomenaven Silat ad-Dhahr per distingir-la de l'hom\xc3\xb2nima vila de Silat (Silet) al nord-oest de Jenin._NEWLINE_Els croats van conquerir l'\xc3\xa0rea en 1099 i van anomenar la localitat Sileta. El rei Baldu\xc3\xad IV de Jerusalem va confirmar la venda en 1178 del poble feta pel vescomte de Nablus (vicecomes Neapolitanus) als cavallers hospitalaris. La transacci\xc3\xb3 va incloure 103 \xc2\xabbotigues bedu\xc3\xafnes\xc2\xbb, \xc3\xa9s a dir, llars, la qual cosa indica que les terres d'aquests tribus es trobaven en les proximitats de Silat ad-Dhahr. El preu total pagat va ser de 5.500 besants, dels quals 2.000 eren pel poble mateix._NEWLINE_Just al nord de Silat ad-Dhahr hi ha Neby Lawin, conegut en les fonts croades com a Loie o Loja, que era considerat el lloc d'enterrament de Lev\xc3\xad a finals del segle XIX. la vila fou mencionada pel ge\xc3\xb2graf Yaqut al-Hamawi al seu Mu'jam al-Buldan, escrit a comen\xc3\xa7aments del segle XIII, durant el govern de la dinastia ai\xc3\xbabida.\n_START_SECTION_\nPer\xc3\xadode del Mandat Brit\xc3\xa0nic\n_START_PARAGRAPH_\nPalestina, inclosa Silat ad-Dhahr, fou capturada per les forces brit\xc3\xa0niques durant la Primera Guerra Mundial i tot el pa\xc3\xads fou posat sota Mandat Brit\xc3\xa0nic. En el  cens de Palestina de 1922 Silat ad-Dhahr tenia una poblaci\xc3\xb3 de 1.638 habitants, la majoria musulmans amb tres cristians, tots ells ortodoxos.  La poblaci\xc3\xb3 es va incrementar en el cens de Palestina de 1931 a 1.985 habitants, tots musulmans, que vivien en 466 cases._NEWLINE_Silat ad-Dhahr era la llar d'Abu Khalid, un deixeble d'Izz ad-Din al-Qassam i comandant rebel durant la revolta palestina de 1936-1939 contra les autoritats brit\xc3\xa0niques._NEWLINE_En  el cens de  1945, la poblaci\xc3\xb3 de Silat eh Dahr era de 2.850 habitants, tots musulmans,  amb 9,972 d\xc3\xbanams de terra, segons una enquesta de terra i poblaci\xc3\xb3. 1.978 d\xc3\xbanams eren usats per plantacions i terra de rec, 4,577 d\xc3\xbanams per cereals,  mentre que 64 d\xc3\xbanams eren s\xc3\xb2l edificat i 3.179 d\xc3\xbanams eren classificats com a \xc2\xabno cultivables.\xc2\xbb\n_START_SECTION_\n\xc3\x88poca moderna\n_START_PARAGRAPH_\nSilat ad-Dhahr fou ocupada per Jord\xc3\xa0nia durant la guerra araboisraeliana de 1948. Fou ocupada per Israel en 1967 despr\xc3\xa9s de la Guerra dels Sis Dies. Les Forces de Defensa d'Israel van ocupar nombroses cases a la vila en 2004._NEWLINE_En 2005, 18 persones de Silat ad-Dhahr foren assassinats als atemptats d'Amman._NEWLINE_En 2008  colons israelians atacaren els vilatans i tancaren la carretera general.\n_START_SECTION_\nGeografia\n_START_PARAGRAPH_\nSilat ad-Dhahr es troba en un profund barranc a la vora d'una cresta amb una altitud mitjana de 370 metres sobre el nivell del mar. Est\xc3\xa0 envoltat pels turons de la serralada de Musheirif. El nucli antic de la poblaci\xc3\xb3 es troba en un esper\xc3\xb3 i t\xc3\xa9 una \xc3\xa0rea de 28 d\xc3\xbanams. La vial es troba a 23 kil\xc3\xb2metres al sud-oest de Jenin al nord de Cisjord\xc3\xa0nia. Les localitats m\xc3\xa9s properes s\xc3\xb3n Fandaqumiya i Jaba' a l'est, Burqa al sud, Bizzariya al sud-oest, al-Attara a l'oest, Rama al nord-oest, Ajjah al nord i Anzah al nord-est.\n_START_SECTION_\nDemografia\n_START_PARAGRAPH_\nSilat ad-Dhahr tenia una poblaci\xc3\xb3 de 4.639 habitants segons el cens de 1997 de l'Oficina Central Palestina d'Estad\xc3\xadstiques (PCBS). Els refugiats palestins i llurs descendents suposaven l'11.7% dels habitants. En el cens de la PCBS de 2007 la poblaci\xc3\xb3 de Silat ad-Dhahr va cr\xc3\xa9ixer a 5.794 habitants. El nombre de llars era de 946, amb una mitjana a cada llar d'uns sis membres. Les dones representaven el 49.3% de la poblaci\xc3\xb3 i els homes el 50.7%."